### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 2. december 2021 har vedtaget Magistratens indstilling i overensstemmelse med erklæring og opfordringen fra Teknisk Udvalg af 29. november 2021.

### Resumé

[adresse] skal vedtage en plan for håndtering af affald for den kommende seksårige periode.

Byrådet godkendte den 24. marts 2021 indstillingen om at sende udkast til ”Affaldsplan 2021-2026 - På vej mod et cirkulært [adresse]” i offentlig høring.

Høringen er offentliggjort via pressen, Aarhus Kommunes hjemmeside og AffaldVarme Aarhus’ hjemmeside i perioden 13. april – 8. juni 2021.

I høringsperioden er der indkommet 3 høringssvar. Forslagene kan rummes indenfor planens rammer, og der er derfor ikke foretaget ændringer i udkastet til Affaldsplan 2021-2026 siden Byrådets første behandling af udkastet.

### Indstilling

Det indstilles at:

At 1) ”Affaldsplan for 2021-2026 - På vej mod et cirkulært [adresse]” godkendes endeligt

### Sagens forløb

07-10-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-10-2021 Magistraten

Fremsendes til [adresse] med bemærkning, at Magistraten i mødet den 11. oktober 2021 anbefaler, at byrådet tiltræder Magistratsafdelingen for Teknik og Miljøs indstilling af 21. september 2021.

Lona Danielsen tog forbehold.

Rådmand Paulina Jacobsen og Marcus Thygesen var forhindret i at deltage i sagens behandling.

 10-11-2021 [adresse]
Fremsendes til Teknisk Udvalg til behandling i henhold til beslutning i byrådets møde den 10. november 2021.
 29-11-2021 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling med opfordring til, at der etableres en dialog imellem forvaltningen, AffaldVarme Aarhus og Danmarks Naturfredningsforening, og med opfordring om, at en del af de ting, som Danmarks Naturfredningsforening fremkommer med i deres skriftlige henvendelse, indarbejdes i kommende regulativer i overensstemmelse med lovgivningen.

Bobby Johansen og Elisabeth Klausen var forhindrede i at deltage i udvalgets behandling af sagen.

 [adresse] Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 2. december 2021 har vedtaget Magistratens indstilling i overensstemmelse med erklæring og opfordringen fra Teknisk Udvalg af 29. november 2021.